கேள்வி: ஈரானியர்கள் (இந்தியா) பற்றி விளக்கவும்.
பதில்: ஈரானி மக்கள் (''Iranis'') (பாரசீக மொழி:ایرانی ), தற்கால இந்தியாவின் மகாராட்டிரம் மாநிலத்தின் மும்பை, தானே மாவட்டம், பால்கர் மாவட்டம் மற்றும் கர்நாடகம் மாநிலத்தின் வடக்கில் உள்ள பீதர் பகுதிகளில் வாழ்பவர்கள். இம்மக்கள் சியா இசுலாம் சமயத்தைப் பின்பற்றும் சமூகத்தினர். இம்மக்கள் சொராஷ்டிரிய தாரி மொழி[https://www.biblioiranica.info/zoroastrian-dari-behdini-in-kerman/ Zoroastrian Dari (Behdini) in Kerman],, இந்தி, மராத்திய மொழி மற்றும் கன்னடம் மொழிகளைப் பேசுவார்கள். இம்மக்கள் கஜர் ஈரான் ஆட்சியின் போது கெர்மான் மாகாணம் பகுதியில் வாழ்ந்தவர்கள். 2011 இந்திய மக்கள் தொகைக் கணக்கெடுப்பு, இந்தியாவின் ஈரானிய மக்கள் தொகை 1,39,362 ஆகும். 16-18ஆம் நூற்றாண்டுகளில் இம்மக்கள் தற்கால ஈரான் நாட்டின் கெர்மான் மாகாணம் பகுதியிலிருந்து, மும்பைக்கு புலம்பெயர்ந்து, தக்காண சுல்தானகங்கள் படைகளில் சேவை செய்தனர். பிரித்தானிய இந்தியாவின் ஆட்சியின் போது இம்மக்கள் இந்தியாவின் மகாராட்டிரம் மற்றும் வடக்கு கர்நாடகம் பகுதிகளின் பரவினர்கள். ஈரானிய மக்கள் மும்பை பகுதிகளில் தேநீர் மற்றும் அடுமனை கடைகளை நடத்தி வந்தனர்.[https://en.wikipedia.org/wiki/Irani_caf%C3%A9 Irani café]
கேள்வி: ஈரானியர்கள் (இந்தியா) - பார்சிகளிடமிருந்து வேறுபாடு பற்றி நீங்கள் என்ன அறிந்துள்ளீர்கள்?
பதில்: இந்திய ஈரானியர்களும், பார்சி மக்கள் தற்கால ஈரான் நாட்டிலிருந்து இந்தியாவிற்கு குடிபெயர்ந்தாலும், இரு சமூகத்தவர்களிடையே நிறைய வேறுபாடுகள் உள்ளது. பார்சி மக்கள் சரதுசம் சமயத்தைப் பின்பற்றுபவர்கள். ஆனால் ஈரானியர்கள் சியா இசுலாம் சமயத்தைப் பின்பற்றுபவர்கள் ஆவார். முஸ்லிம் ஈரானியர்கள் இந்தியாவிற்கு குடியேறுவதற்கு முன்னர், பல நூற்றாண்டுகளுக்கு முன்னர் பார்சி மக்கள் ஈரானிலிருந்து தற்கால இந்தியாவில் குஜராத் மாநிலத்தில் குடியேறியவர்கள் ஆவர். ஈரானியர்கள் சொராஷ்டிரிய தாரி மொழியைப் பேசுபவர்கள். ஆனால் பார்சி மக்கள் பாரசீக மொழியை பேசுபவர்கள் ஆவார்.